לפי גרסאות מסוימות, הנהר הדרום אמריקאי האמזונאס קרוי על שם האמזונות. לפי אחת הגרסאות, במהלך מסע המחקר של מגלה הארצות הספרדי פרנסיסקו דה אורייאנה (Orellana), שהיה האירופאי הראשון ששט בנהר, הוא הותקף על ידי ילידים ארוכי שיער שלבשו חצאיות, וירו עליו בקשתות. הוא החליפן באמזונות האגדתיות. לפי גרסה אחרת, הכובשים הספרדיים הבחינו בלוחמות בקרב הילידים המקומיים שניסו להדוף אותם, ועל כן קראו למקום נהר האמזונאס.
התלמוד מתאר ביקור של אלכסנדר הגדול במחוז שכולו נשים, ושקל להילחם בהן. אמרו לו הנשים: אם תנצח אותנו יגידו "נשים הרג", ואם אנחנו ננצח יגידו "מלך שהרגוהו נשים".
בתחילת התקופה המודרנית, המלה שמשה כדי לציין נשים עצמאיות וחזקות. המילה אמזונה משמשת גם לתיאור אישה חסרת שד. כיום ישנה קבוצת נשים פמיניסטיות הקוראות לעצמן אמזונות על שמן של הלוחמות המיתולוגיות. האמזונות של היום מתמקדות בעיקר באספקט הפיזי של המגדר. הן טוענות שאין הבדל פיזי בין גבר לאישה וכי אישה מסוגלת לעשות כל פעילות פיזית, בכל רמת קושי. בנוסף, קבוצת האמזונות של היום מאמצת את רעיון אחוות הנשים של האמזונות המיתולוגיות.
יחידת העילית שאבטחה את שליט לוב לשעבר, מועמר קדאפי, והייתה מורכבת כולה משומרות ראש, זכתה לכינוי "האמזונות של קדאפי".
יש המשתמשים במילה אמזונות כאשר רוצים לתאר קבוצות פמיניסטיות מיליטנטיות, השואפות, על פי ארגונים גבריים האנטיפמיניסטיים, לדכא את הגברים ולהפכם למשרתים, ממש כפי שהאמזונות השתמשו בגברים שלהן כנותני שירות. בין השאר הם משתמשים בביטוי "no mam", שהוא ר"ת הפוכות של - "man against masterhood of amazons".
בתרבות הפופולרית.
בעונה השביעית הקדישה הסדרה "על טבעי" פרק מחווה לאמזונות. בפרק זה כרתו האמזונות ברית עם הרה על-מנת לשרוד, ובמסגרת הברית הסכימו לתהליך בגרות מואץ, שלפיו יעברו ימים בודדים מרגע הלידה של אמזונה ועד הגיעה לבגרות, ובמסגרת טקס החניכה תצטרך כל אמזונה לרצוח את אביה. בפרק זה, דין (אחת הדמויות) מפותה על ידי אמזונה בוגרת, ומגלה כי בעקבות הלילה שבילה עימה הפך לאב לבת-אמזונה. במהלך המפגש בין הבת לבין דין (אביה) היא מנסה לרצוח אותו, דין שולף מולה אקדח, אולם אינו מסוגל לירות בה ביודעו שהיא הבת שלו. אחיו שנכנס באותו הרגע לחדר, הורג אותה בסופו של דבר.
הדמות הראשית בסדרת הקומיקס שעובד לסרט, וונדר וומן, מתוארת כאמזונה.
בבילון 5
בבילון 5 (באנגלית: Babylon 5) היא סדרת מדע בדיוני אמריקנית מסוגת אופרת חלל, שנוצרה בידי הכותב והמפיק ג'יי מייקל סטרזינסקי. הסדרה עלתה לשידור ב-26 בינואר 1994 ונמשכה למשך חמש עונות בנות 22 פרקים כל אחת. הסדרה עוקבת אחר הסגל הצבאי האנושי ומספר דיפלומטים חייזרים בתחנת החלל "בבילון 5", שנבנתה לאחר סיומן של מלחמות בין הגזעים ונועדה לשמש כקרקע נייטרלית ליחסי מסחר ודיפלומטיה גלקטיים. צוות התחנה מתערב בעימותים מתמשכים בין גזעים שונים ועתיקים וכן באינטריגות פוליטיות ובהתקוממויות. בסדרה מודגשות במיוחד דמויות בני האדם, שהופכות למרכזיות ומשפיעות בתנועת מחתרת כנגד נפילת הארץ לטוטליטריזם. פרקים רבים מתמקדים בהשפעות האירועים הגדולים על הדמויות עצמן, כאשר תמות הנחקרות בסדרה נוגעות להתקדמות אישית, אובדן, דיכוי, שחיתות וגאולה.
סדרת "בבילון 5" הייתה ייחודית לתקופה בה שודרה כיוון שהיא נחשבה ל"נובלה טלוויזיונית" הכוללת קשת סיפור מתוכננת מראש על פני חמש שנים. בעוד סדרות טלוויזיה ששודרו בזמנו נטו לשמור על הסטטוס קוו שתוחם עימותים מסוימים לפרקים בודדים, "בבילון 5" כללה קשתות סיפור שנמשכו למשך מספר פרקים ואפילו עונות, ואשר השפיעו באופן קבוע על היקום בו מתרחשת הסדרה. בנוסף, הסדרה הובילה לזיכיון שלם הכולל בין היתר מספר נובלות ספרותיות, חוברות קומיקס וסיפורים קצרים הקשורים לסדרה שהשפיעו במידה קאנונית על העלילה המרכזית. הסדרה הייתה מועמדת לפרסים רבים, מתוכם זכתה בשני פרסי הוגו עבור העיבוד הדרמטי הטוב ביותר מתוך שלוש מועמדויות, פרס סאטורן בקטגוריית הסדרה הטובה ביותר מתוך חמש מועמדויות ופרס אמי בקטגוריות האיפור והאפקטים המיוחדים מתוך שמונה מועמדויות.
רקע ומקום ההתרחשות.
קשת הסיפור של הסדרה "בבילון 5" מתרחשת בין השנים 2257 ל-2262. הסדרה מתארת עתיד שבו מתקיימת בכדור הארץ ממשלה מאוחדת והיא מקבלת את הטכנולוגיה של מסע בין-כוכבי באמצעות "שערי קפיצה" - טכנולוגיה בדמוי חור תולעת המאפשרת מסע בממד החלופי שנקרא "על-חלל". המושבות שבתוך מערכת השמש ומחוצה לה מרכיבות את "הברית הארצית", והן הצליחו לתקשר עם גזעים אחרים בעלי יכולת שיגור לחלל. כעשר שנים לפני קורות הסדרה, בני האדם וכדור הארץ שרדו בקושי השמדה המונית בידי גזע המינברים העוצמתי, אשר ביקש לנקום בהם לאחר שספינת הארץ הרגה בשוגג את מנהיגם הרוחני במהלך מפגש ראשון ביניהם. אולם, רגע לפני הניצחון הם נכנעו במפתיע והמסתורין אודות כניעתם הפתאומית נותר בגדר תעלומה במשך העונות הראשונות של הסדרה. מאז, כדור הארץ ביסס קשרי מסחר ושלום עימם והברית הארצית הפכה לכוח מכובד ברחבי הגלקסיה.
בין שאר הגזעים החייזריים נמנים הסנטאורים האימפריאליסטים; הנארנים אשר בדיוק זכו לעצמאות מהאימפריה הסנטאורית שדיכאה אותם; והוורלונים המסתוריים ורבי העוצמה. מספר גזעים נחותים יותר מליגת העולמות הבלתי מאוחדים מחזיקים גם הם ביחסים דיפלומטיים עם הגזעים המרכזיים, ביניהם הדראזי, הבראקירי, הוְרי, המרקאב והפקמארה. גזע הצללים - שאינו מוכר לבני האדם אך מוזכר בטקסטים העתיקים של הגזעים האחרים - משפיע על אירועים באופן זדוני כדי לחרחר מלחמה בין הגזעים האחרים.
תחנת החלל בבילון 5.
תחנת החלל בבילון 5 ממוקמת במערכת הכוכבים אפסילון בארידנוס בנקודת לגראנז' החמישית של כוכב הלכת הבדיוני אפסילון 3 וירחו. תחנת החלל היא למעשה גליל אוניל באורך של שמונה קילומטרים ובהיקף של כקילומטר וחצי, כאשר אזורים שונים שבה סובבים סביב צירם לצורך אספקת כבידה מלאכותית לגזעים השונים המאכלסים אותה, והיא האחרונה מבין תחנות החלל שנבנו עד כה: שלוש תחנות החלל הראשונות הושמדו במהלך תהליך בנייתן, ובבילון 4 נעלמה באופן מסתורי מעט לאחר הפעלתה. גוף התחנה הוא צילינדר חלול שכולל שטחי מחיה, גינות הידרופוניות ומסילת נוסעים לכל אורכו. התחנה מכילה מספר אגפים, כל אגף למטרה שונה ובעל מראה שונה על מנת לתת לסדרה פן פחות קלסטרופובי. כך למשל, האגף הכחול נועד למגורי הסגל, האגף החום נועד לאזור המסחר, האגף הירוק נועד לאזורי הגינה ולמתקנים החקלאיים והאגף האדום נועד לאזורי הבידור והפנאי. בני אנוש המבקרים בחלקי הספינה בה שוכנים חייזרים נראים כשהם נעזרים במכשירי נשימה ובלבוש תואם כדי לשאת את התנאים החוצניים.
צוות שחקנים.
תפקיד ראשי.
הסדרה "בבילון 5" מציגה אנסמבל שחקנים אשר השתנה לאורך זמן שידורה.
עלילה.
העלילה מתרחשת במאה ה-23 בתחנת חלל גדולה בשם "בבילון 5", מושבת חלל באורך 8 ק"מ ובמשקל 2.5 מיליון טונות, הממוקמת בסמוך לשער בין-כוכבי המקשר בין כוכבי הלכת השונים. התחנה הוקמה כדי להוות מקום מפגש נייטרלי לגזעים הרבים מכל רחבי הגלקסיה לצורך עידוד הקשרים הבין-גזעיים באמצעות מסחר, דיפלומטיה ושיתוף פעולה הדדי, תוך ניצול מיקומה האסטרטגי. מפקד התחנה נדרש פעמים רבות לשמש כמגשר בסכסוכים בין-גזעיים ואחרים וכן לקדם מהלכים דיפלומטיים שיכולים להתקיים רק בשטח נייטרלי כמו התחנה. על אף שהקמתה של התחנה נועדה למנוע מלחמות וסכסוכים, עד מהרה היא הופכת למרכזם של קונפליקטים פנימיים וקנוניה פוליטית, ובסופו של דבר לחוד החנית במלחמה בין-גלקטית. ניתן לראות עדות לכך במונולוג הפתיחה המשתנה של הסדרה. בעונה הראשונה והשנייה מתוארת התחנה כ"התקווה הטובה ביותר והאחרונה לשלום", בפתיח של העונה השלישית שבה מתרחש עיקר המלחמה מצוין כי התחנה נכשלה בתפקידה כתקווה לשלום, אך היא מתוארת כעת כ"התקווה הטובה ביותר והאחרונה לניצחון".
שלא כמו רוב סדרות הטלוויזיה, הסדרה נהגתה כנובלה עם התחלה, אמצע וסוף מוגדרים, כאשר כל פרק הוא אפיזודה בנובלה. בנוסף, אפילו ספרים ונובלות המקושרים לה מהווים חלק מהקאנון המרכזי. עלות ההפקה לכל 110 הפרקים עמדה על מעל למאה מיליון דולר.
עונה ראשונה: אותות וסימנים לבאות (1994).
העונה הראשונה מתרחשת במהלך שנת 2258, כאשר גיבור מלחמת ארץ-מינברים קומנדר ג'פרי סינקלייר ממונה על פיקוד התחנה, ועוזרים לו הקצינה המבצעית סוזן איבנובה ומנהל האבטחה מייקל גריבלדי. במרביתה של העונה, סינקלייר מוטרד מחוסר יכולתו להיזכר את קורות היום האחרון של המלחמה והוא נזכר בלכידתו בידי המינברים. אף על פי שהוא מקבל תמיכה משגרירת המינברים דלן, המינברים האחרים אינם סומכים עליו. המינברים האמינו שסינקלייר מחזיק בנשמתו של מנהיג המינברים הנערץ ויילן, ובשל הגילוי שנשמות מינברים נולדו מחדש בבני אדם, המינברים נכנעו רגע לפני ניצחונם כדי למנוע את הרג אחיהם. פעולה זו היא מוקדו של חיכוך פנימי בין חברי הכתות של המינברים שאינם חולקים באמונה זו.
העונה עוסקת גם בעליית המתחים בין שני גזעים בעלי עבר עקוב מדם - רפובליקת הסנטאורים שסר חינה ומשטר נארן שהיה נתון לשליטתם של הסנטאורים אך הצליח למרוד בהם ולהשיג את עצמאותם. שגריר הסנטאורים בתחנת בבילון 5, לונדו מולארי, מבקש להחזיר את בני עמו לגדולתם ועושה עסקה עם בן בריתו החדש, מר מורדן המסתורי, להנחיל מכה ניצחת בנארנים. בכדור הארץ, כמה בני אדם מתנגדים להשפעתם של החייזרים, ומבקשים לחסלם מכל רכוש של ברית הארץ, כשתחנת החלל בבילון 5 נמנית לאחד מהם.